paragraph_text: Najvažniji izvori zaraze su divlji kunić, a izuzetno i zec. Virus se izlučuje preko promjena na koži i sluznicama, a infekcija se širi direktnim ili indirektnim kontaktom. Najvažniji put širenja u prirodnim uvjetima je preko kukaca koji sišu krv (hematofagni insekti) gdje se velika važnost pridodaje kunećoj uši. Budući da su kukci glavni vektori zaraze, s naročitim se intenzitetom javlja u blizini rijeka i močvarnim područjima.